text: [{"text_idx": "#000001", "text": "Sinnisbati skipar javnan fyri ymiskum sja\u0301lvhja\u0301lparbo\u0301lkum. Teir kanst tu\u0301 lesa um undir bo\u0301lkar og skei\u00f0"}, {"text_idx": "#000002", "text": "Sosial psykiatriin undir Almannaverkinum bjo\u0301\u00f0ar stu\u00f0ulst\u00e6nastu til ti\u0301n, i\u00f0 hevur sa\u0301larligar og/ ella sosialar avbjo\u0301\u00f0ingar. Allir heimabu\u0301gvandi perso\u0301nar millum 12-67 a\u0301r kunnu s\u00f8kja um stu\u00f0ulst\u00e6nastu, og ikki er ney\u00f0ugt vi\u00f0 diagnosu. Stu\u00f0ulin ver\u00f0ur tillaga\u00f0 til tann einstaka borgaran har endama\u0301li\u00f0 er at fa\u0301a ein virknan, meiningsfullan og innihaldsri\u0301kan gerandisdag. Ta\u00f0 kann b\u00e6\u00f0i vera ein til ein og i\u0301 bo\u0301lki."}, {"text_idx": "#000004", "text": "Tey, i\u00f0 meta, at eitt fo\u0301lk hevur t\u00f8rv a\u0301 veglei\u00f0ing, eitt nu\u0301 vi\u00f0komandi sja\u0301lvur, avvar\u00f0andi, Psykiatriski depilin ella onnur, kunnu venda s\u00e6r til Almannaverki\u00f0 og s\u00f8kja a\u0301"}, {"text_idx": "#000005", "text": "RO\u0301WT er eitt tilbo\u00f0 til ung millum 18-30 a\u0301r vi\u00f0 sa\u0301larligum-, sosialum-, ru\u0301sdrekka- og/ella ru\u0301sevnistrupulleikum. Endama\u0301li\u00f0 vi\u00f0 fyriskipanini er at betra um li\u0301vsgo\u0301\u00f0sku og f\u00f8rleikan hja\u0301 teimum ungu til at megna egnu li\u0301vsst\u00f8\u00f0u. Dentur ver\u00f0ur lagdur a\u0301 at l\u00e6ra, menna og styrkja tann unga i\u0301 at virka eftir egnum fortreytum. Atlit ver\u00f0a tikin til t\u00f8rvin, sum tann ungi hevur her og nu\u0301 og ynskiligari broyting i\u0301 framti\u0301\u00f0ini. RO\u0301WT arbei\u00f0ir samskipandi i\u0301 einum tv\u00f8rgeira samstarvi fyri at l\u00e6tta um og gera atgongdina til t\u00e6nastur, tilbo\u00f0 og vi\u00f0ger\u00f0 einfaldari fyri tey ungu. Eisini veita tey praktiska hja\u0301lp og stu\u00f0landi samr\u00f8\u00f0ur."}, {"text_idx": "#000006", "text": "Arbeitt ver\u00f0ur mi\u00f0vi\u0301st vi\u00f0 no\u0301gvum ymiskum vi\u00f0urskiftum rundanum tann unga. T.d.:"}, {"text_idx": "#000007", "text": "lutt\u00f8ku a\u0301 arbei\u00f0smarkna\u00f0inum og/ella u\u0301tbu\u0301gving\nvi\u00f0ger\u00f0 fyri misny\u0301tslu av ru\u0301sdrekka/ ru\u0301sevnum"}, {"text_idx": "#000008", "text": "ella vi\u00f0 at senda t-post til av@av.fo"}, {"text_idx": "#000009", "text": "Hv\u00f8rt mikukv\u00f8ld er kafe\u0301kv\u00f8ld \u00e6tla\u00f0 borgarum i\u0301 aldrinum 25-40 a\u0301r, sum hava sa\u0301larligar og/ella sosialar avbjo\u0301\u00f0ingar. Kafe\u0301in er hv\u00f8rt mikukv\u00f8ld kl. 19-22.00 og heldur til a\u0301 Fugloyarvegi 9 i\u0301 Havn."}, {"text_idx": "#000011", "text": "Les meira og si\u0301ggj skra\u0301nna fyri kv\u00f8ldini a\u0301 leinkjuni her"}, {"text_idx": "#000012", "text": "Ung um kv\u00f8ldi\u00f0 er eitt tilbo\u00f0 hja\u0301 Almannaverkinum fyri ung upp til 25 a\u0301r."}, {"text_idx": "#000013", "text": "Hv\u00f8rt mikukv\u00f8ld m\u00f8tast ung til hugnaligt kafe\u0301kv\u00f8ld vi\u00f0 drekkamunni, pra\u0301ti, bor\u00f0sp\u00f8lum og hugna vi\u00f0 sosialum tilt\u00f8kum. Tey hittast Undir Gla\u00f0sheyggi 14 i\u0301 Havn kl. 19-21:45."}, {"text_idx": "#000014", "text": "Tiltaki\u00f0 er \u00e6tla\u00f0 ungum, sum kunnu hava sa\u0301larligar og/ella sosialar avbjo\u0301\u00f0ingar. Karmarnir eru o\u0301formellir og hugnaligir."}, {"text_idx": "#000016", "text": "Ta\u00f0 er sosialpsykiatriska toymi\u00f0 hja\u0301 Almannaverkinum, sum skipar fyri."}, {"text_idx": "#000019", "text": "Fountainhu\u0301si\u00f0 er eitt psykiatriskt rehabiliteringstilbo\u00f0, sum fevnir um aldursbo\u0301lkin 18-67 a\u0301r. Tilbo\u00f0i\u00f0 er til ti\u0301n, sum hevur, ella hevur havt sa\u0301larligar og/ella sosialar avbjo\u0301\u00f0ingar i\u0301 gerandisdegnum, og ynskir eitt meira li\u0301vsja\u0301ttandi umhv\u00f8rvi at koma i\u0301 gongd aftur i\u0301. Filosofiin handan rehabiliteringina er at si\u0301ggja menniskja\u00f0 u\u0301t fra\u0301 eini holistiskari a\u0301sko\u00f0an, i\u00f0 merkir, at tu\u0301 ert meiri enn ti\u0301nir tankar. Her ver\u00f0a \u00f8ll s\u00e6dd sum menniskju - ikki sju\u0301klingar."}, {"text_idx": "#000020", "text": "Ein gerandisdagur i\u0301 Fountainhu\u0301sinum er innihaldsri\u0301kur og skiftandi. Endama\u0301li\u00f0 er, at tu\u0301 mennir ti\u0301nar f\u00f8rleikar, sum skulu eggja t\u00e6r til at fara u\u0301t aftur i\u0301 sosiala li\u0301vi\u00f0 og arbei\u00f0smarkna\u00f0in. Hetta gert tu\u0301 vi\u00f0 at m\u00f8ta a\u0301vi\u0301s ti\u0301\u00f0spunkt, sum tu\u0301 sja\u0301lv/ur ert vi\u00f0 til at taka st\u00f8\u00f0u til eftir n\u00e6rri avtalu. Ta\u0301 kanst tu\u0301 eisini vera vi\u00f0 i\u0301 aktivitetum, sum gagna \u00f8llum felagsskapinum, og veruliga gera ein mun."}, {"text_idx": "#000021", "text": "Stu\u0301r ei! I\u0301 Fountainhu\u0301sinum fer mann ikki ov hart til verka. M\u00f8guleiki er fyri at baka, fara u\u0301t i\u0301 urtagar\u00f0in, ganga tu\u0301r (sum ofta endar vi\u00f0 einum dyppi i\u0301 havinum - um man hevur hug), ella kanska fara til onkra kreativa verkstovu innandura, har lokal listafo\u0301lk til ti\u0301\u00f0ir hava skei\u00f0. Tu\u0301 gert bara ta\u00f0, t\u00e6r lystir."}, {"text_idx": "#000022", "text": "Fountainhu\u0301si\u00f0 er eitt tilbo\u00f0 til ti\u0301n, sum vil m\u00f8tast vi\u00f0 \u00f8\u00f0rum a\u0301 j\u00f8vnum f\u00f8ti. Her ver\u00f0ur dentur lagdur a\u0301, at tu\u0301 f\u00e6rt eitt ty\u0301\u00f0andi samband vi\u00f0 hini tu\u0301 m\u00f8tir a\u0301 sta\u00f0num, og merkir felagsskapin, i\u00f0 ver\u00f0ur bjo\u0301\u00f0a\u00f0ur. Hesi kjarnuvir\u00f0i eru vi\u00f0 til at menna li\u0301vsgle\u00f0ina, i\u00f0 ofta eru ney\u00f0ug, fyri at koma i\u0301 gongd aftur vi\u00f0 gerandisdagin."}, {"text_idx": "#000024", "text": "Endama\u0301li\u00f0 vi\u00f0 Mentorskipanini hja\u0301 Barnabata er at stu\u00f0la og eggja teimum ungu, ta\u0301 i\u00f0 r\u00e6\u00f0ur um u\u0301tbu\u0301gving, arbei\u00f0i og fri\u0301ti\u0301\u00f0arvirksemi. Ein Mentor hja\u0301lpir teimum ungu vi\u00f0 teirra avbjo\u0301\u00f0ingum vi\u00f0 at stu\u00f0la og veglei\u00f0a."}, {"text_idx": "#000025", "text": "Ein mentor kann m.a hja\u0301lpa vi\u00f0:"}, {"text_idx": "#000026", "text": "At fa\u0301a ein meiri skipa\u00f0an gerandisdag, um hann frammanundan kann tykjast vera fl\u00f8kjasligur og str\u00e6vin\nAt gerast ein partur av einum st\u00f8rri felagsskapi\nAt venda ti\u0301, i\u00f0 kennist tungt \u2013 sum ein o\u0301sigur \u2013 til naka\u00f0 meiri v\u00e6leydna\u00f0, so ta\u00f0 kennist sum ein sigur"}, {"text_idx": "#000027", "text": "\u00d8ll ung i\u0301 aldrinum 11-17 a\u0301r hava m\u00f8guleika at s\u00f8kja s\u00e6r ein Mentor. Mentorrnir eru sja\u0301lvbodnar eldsa\u0301lir, og ta\u00f0 er o\u0301keypis at fa\u0301a ein Mentor."}, {"text_idx": "#000028", "text": "Set teg i\u0301 samband vi\u00f0 Barnabata a\u0301"}, {"text_idx": "#000031", "text": "Hja\u0301 Sp\u00e6lival ver\u00f0ur dentur lagdur a\u0301 at stu\u00f0la undir sosiala og perso\u0301nliga f\u00f8rleikamenningina hja\u0301 fo\u0301lki, i\u00f0 onkursvegna hava trupult vi\u00f0 hesum, t.d. neurodivergent fo\u0301lk (autisma og ADHD), sosialan angist og depressio\u0301n. Ta\u00f0 er to\u0301 ikki ney\u00f0ugt at hava eina a\u0301vi\u0301sa diagnosu fyri at kunna ny\u0301ta gott av Sp\u00e6lival."}, {"text_idx": "#000033", "text": "ADHD-felagi\u00f0 skipar javnan fyri sja\u0301lvhja\u0301lparbo\u0301lkum fyri fo\u0301lk vi\u00f0 ADHD. Fylg vi\u00f0 a\u0301 si\u0301\u00f0uni hja\u0301 ADHD-felagnum, um n\u00e6r ymisku bo\u0301lkarnir eru."}, {"text_idx": "#000034", "text": "Les meira a\u0301 heimasi\u0301\u00f0uni hja\u0301 ADHD-felagnum her"}, {"text_idx": "#000035", "text": "Sum limur i\u0301 Autismufelagnum kanst tu\u0301 koma i\u0301 ein netverkbo\u0301lk hja\u0301 teimum. Netverksbo\u0301lkarnir eru fyri foreldur at b\u00f8rnum i\u0301 sama aldri og diagnosu, har tey hittast heima hja\u0301 hv\u00f8rjum \u00f8\u00f0rum. Send ein teldupost til autisma@autisma.fo"}, {"text_idx": "#000036", "text": "Berin er til ti\u0301n, i\u00f0 hevur mist ella hevur a\u0301lvarsliga sju\u0301kt foreldur ella systkin, og til ti\u0301n sum hevur mist barn. I\u0301 Beranum bjo\u0301\u00f0a tey bo\u0301lkar, ra\u0301\u00f0gevandi samr\u00f8\u00f0ur og sa\u0301larfr\u00f8\u00f0iliga vi\u00f0ger\u00f0 til b\u00f8rn, ung, foreldur ella umsorganarperso\u0301nar."}, {"text_idx": "#000037", "text": "Til ber at seta seg i\u0301 samband vi\u00f0 Beran a\u0301"}, {"text_idx": "#000038", "text": "Tel. 222993 ella senda t-post a\u0301 berin@berin.fo"}, {"text_idx": "#000040", "text": "Ti\u0301tt Ru\u0301m er eitt tilbo\u00f0 til \u00f8ll i\u0301 aldrinum 0-35 a\u0301r, sum hava foreldur vi\u00f0 ru\u0301strupulleikum, og familjur teirra. Ti\u0301tt Ru\u0301m bjo\u0301\u00f0ar bo\u0301lka- og einstaklingasamr\u00f8\u00f0ur, umframt foreldra- og familjusamr\u00f8\u00f0ur."}]